wickkiey/tamil-wikipedia-chunked huggingface dataset:
# ஆய்லரின் வாய்ப்பாடு

கணிதத்தில் **ஆய்லரின் வாய்ப்பாடு** (*Euler's formula*), முக்கோணவியல் சார்புகளுக்கும் மெய்ப்புனை (சிக்கலெண்) அடுக்குறிச் சார்புக்கும் இடையிலான தொடர்பைத் தருகிறது. கணிதவியலாளர் ஆய்லரின் பெயரால் இவ்வாய்ப்பாடு அழைக்கப்படுகிறது.  
;ஆய்லரின் வாய்ப்பாடு:  
&nbsp;*x* என்ற ஏதேனுமொரு மெய்யெண்ணுக்கு,  
: <math>e^{ix} = \cos x + i\sin x \ </math>  
இங்கு கணித மாறிலி *e* , இயல்மடக்கையின் அடிமானம்; *i* கற்பனை அலகு; cos மற்றும் sin இரண்டும், *x* (ரேடியன்களில்) கோணத்தின் முக்கோணவியல் சார்புகள்.  
: <math> \cos x + i\sin x \ </math> என்பதை <math> cis x \ </math> எனச் சுருக்கி,
: <math>e^{ix} = cis x \ </math> எனவும் இவ் வாய்ப்பாடு எழுதப்படுகிறது  
*x* ஒரு சிக்கலெண்ணாக இருந்தாலும் இவ்வாய்ப்பாடு பொருந்தும்.  
இயற்பியலாளர் ரிச்சர்டு ஃபேய்ன்மேன் (Richard Feynman) இவ்வாய்ப்பாட்டை "கணிதத்தின் மிக முக்கியமான வாய்ப்பாடு" என அழைத்தார்.
# ஆய்லரின் வாய்ப்பாடு

## சிக்கலெண் கோட்பாட்டில் பயன்பாடு

*x* இன் மெய்மதிப்புகளுக்குச் சார்பு *e*<sup>*ix*</sup> சிக்கலெண் தளத்தில் அலகு வட்டமாக அமைகிறது. *x* என்பது அலகு வட்டத்தின் மீதுள்ள ஒரு புள்ளியை ஆதியுடன் இணைக்கும் கோட்டிற்கும் மெய் அச்சின் நேர்ப் பகுதிக்கும் இடைப்பட்ட கோணம். இக் கோணம் எதிர்கடிகாரதிசையில், ரேடியன் அலகுகளில் அளக்கப்படுகிறது.  
ஆய்லரின் வாய்ப்பாட்டின் நிறுவல் (கீழே தரப்பட்டுள்ளது) அடுக்குறிச் சார்பு *e*<sup>*z*</sup> (*z* ஒரு சிக்கலெண்) மற்றும் sin&nbsp;*x*, cos&nbsp;*x* (*x* ஒரு மெய்யெண்) ஆகியவற்றைச் சார்ந்துள்ளது.  
சிக்கலெண் தளத்தில் உள்ள ஒரு புள்ளியைக் கார்ட்டீசியன் ஆயகூறுகள் மூலம் குறிக்கலாம். ஆய்லரின் வாய்ப்பாடு கார்ட்டீசியன் ஆயகூறுகளுக்கும் போலார் ஆயதொலைவுகளுக்கும் இடைப்பட்ட தொடர்பாக அமைகிறது. சிக்கலெண்களை போலார் ஆயதொலைவுகளைக் கொண்டு எழுதுவது, சிக்கலெண்களின் அடுக்குகளின் பெருக்கலை எளிதாக்குகிறது.  
*z* ஒரு சிக்கலெண் எனில்:
:<math> z = x + iy = |z| (\cos \phi + i\sin \phi ) = r e^{i \phi} \ </math>
:<math> \bar{z} = x - iy = |z| (\cos \phi - i\sin \phi ) = r e^{-i \phi} \ </math>  
இதில்:
:<math> x = \mathrm{Re}\{z\} \,</math> மெய்ப் பகுதி
:<math> y = \mathrm{Im}\{z\} \,</math> கற்பனைப் பகுதி
:<math> r = |z| = \sqrt{x^2+y^2}</math> *z* இன் மட்டு மதிப்பு அல்லது எண்ணளவை
:<math>\phi = \arg z = \,</math> atan2(*y*, *x*) .  
<math>\phi \,</math> *z*&mdash; இன் கோணவீச்சு (argument). அதாவது நேர் *x* -அச்சுக்கும் திசையன் *z* க்கும் இடைப்பட்ட எதிர்கடிகார திசையில் ரேடியன் அலகுகளில் அளக்கப்பட்ட கோணம்.  
இதன் வாயிலாகச் சிக்கலெண்ணின் மடக்கையை வரையறுக்க ஆய்லரின் வாய்ப்பாட்டைப் பயன்படுத்தலாம். இதற்காக மடக்கைச் சார்பானது அடுக்குக்குறிச் சார்பின் நேர்மாறு என்ற கருத்து பயன்படுத்தப்படுகிறது.  
:<math>a = e^{\ln (a)} \ </math>
:<math>e^a e^b = e^{a + b} \ </math>  
இதில் *a* , *b* இரண்டும் சிக்கலெண்கள்.  
:<math> z = |z| e^{i \phi} = e^{\ln |z|} e^{i \phi} = e^{\ln |z| + i \phi} \ </math> (*z*&nbsp;≠&nbsp;0).  
இருபுறமும் மடக்கை காண:  
: <math>\ln z= \ln |z| + i \phi \ .</math>  
:<math>\phi</math> ஒரு பன்மதிப்புடையது என்பதால் சிக்கலெண்ணின் மடக்கையும் பன்மதிப்புச் சார்பு ஆகும்.
# ஆய்லரின் வாய்ப்பாடு

## முக்கோணவியலுடன் தொடர்பு

ஆய்லரின் வாய்ப்பாடு:
- <math>e^{ix} = \cos x + i \sin x \;</math>
- <math>e^{-ix} = \cos(- x) + i \sin(- x) = \cos x - i \sin x \;</math>  
இவ்விரு சமன்பாடுகளையும் கூட்டினால் கொசைன் மதிப்பும், கழித்தால் சைன் மதிப்பும் கீழுள்ளவாறு கிடைக்கிறது.  
- <math>\cos x = \mathrm{Re}\{e^{ix}\} ={e^{ix} + e^{-ix} \over 2}</math>
- <math>\sin x = \mathrm{Im}\{e^{ix}\} ={e^{ix} - e^{-ix} \over 2i} </math>  
இவற்றைப் பயன்படுத்தி மெய்ப்புனை கோணங்களுக்கு முக்கோணவியல் சார்புகளை வரையறுக்கலாம்.  
*y* = *ix* எனப் பதிலிடக் கிடைக்கும் வாய்ப்பாடுகள்:  
- <math> \cos(iy) = {e^{-y} + e^{y} \over 2} = \cosh(y) </math>
- <math> \sin(iy) = {e^{-y} - e^{y} \over 2i} = - {e^{y} - e^{-y} \over 2i} = i\sinh(y) \ . </math>  
முக்கோணவியல் சார்புகளைக் கொண்டு கணித அடிப்படைச் செயல்களைச் செய்யும்பொழுது அச்சார்புகளை அடுக்குக்குறிச் சார்புகள் வாயிலாக எடுத்துக் கொள்வது கணக்கிடுதலை எளிதாக்கும். எடுத்துக்காட்டாக:
: <math>
\begin{align}
\cos x\cdot \cos y & = \frac{(e^{ix}+e^{-ix})}{2} \cdot \frac{(e^{iy}+e^{-iy})}{2} \\
& = \frac{1}{2}\cdot \frac{e^{i(x+y)}+e^{i(x-y)}+e^{i(-x+y)}+e^{i(-x-y)}}{2} \\
& = \frac{1}{2} \bigg[\underbrace{ \frac{e^{i(x+y)} + e^{-i(x+y)}}{2} }_{\cos(x+y)} + \underbrace{ \frac{e^{i(x-y)} + e^{-i(x-y)}}{2} }_{\cos(x-y)} \bigg] \
\end{align}
</math>  
: <math>
\begin{align}
\cos(nx) & = \mathrm{Re} \{\ e^{inx}\ \}
= \mathrm{Re} \{\ e^{i(n-1)x}\cdot e^{ix}\ \} \\
& = \mathrm{Re} \{\ e^{i(n-1)x}\cdot (\underbrace{e^{ix} + e^{-ix}}_{2\cos(x)} - e^{-ix})\ \} \\
& = \mathrm{Re} \{\ e^{i(n-1)x}\cdot 2\cos(x) - e^{i(n-2)x}\ \} \\
& = \cos[(n-1)x]\cdot 2 \cos(x) - \cos[(n-2)x] \
\end{align}</math>
# ஆய்லரின் வாய்ப்பாடு

## நிறுவல்கள்

### அடுக்குத் தொடர் வாயிலாக

டெய்லர் தொடரையும் கற்பனை அலகு *i* இன் அடுக்குகளின் பண்புகளைக் கொண்டு ஆய்லர் தேற்றம் நிறுவப்படுகிறது:  
: <math>\begin{align}
i^0 &{}= 1, \quad &
i^1 &{}= i, \quad &
i^2 &{}= -1, \quad &
i^3 &{}= -i, \\
i^4 &={} 1, \quad &
i^5 &={} i, \quad &
i^6 &{}= -1, \quad &
i^7 &{}= -i,
\end{align}</math>....  
மேலும் *x* இன் மெய்மதிப்புகளுக்கு,  
: <math>\begin{align}
e^{ix} &{}= 1 + ix + \frac{(ix)^2}{2!} + \frac{(ix)^3}{3!} + \frac{(ix)^4}{4!} + \frac{(ix)^5}{5!} + \frac{(ix)^6}{6!} + \frac{(ix)^7}{7!} + \frac{(ix)^8}{8!} + \cdots \\[8pt]
&{}= 1 + ix - \frac{x^2}{2!} - \frac{ix^3}{3!} + \frac{x^4}{4!} + \frac{ix^5}{5!} - \frac{x^6}{6!} - \frac{ix^7}{7!} + \frac{x^8}{8!} + \cdots \\[8pt]
&{}= \( 1 - \frac{x^2}{2!} + \frac{x^4}{4!} - \frac{x^6}{6!} + \frac{x^8}{8!} - \cdots \) + i\( x - \frac{x^3}{3!} + \frac{x^5}{5!} - \frac{x^7}{7!} + \cdots \) \\[8pt]
&{}= \cos x + i\sin x \ .
\end{align}</math>  
கடைசிப்படியில் *cos(x)* மற்றும் *sin(x)* இன் மெக்லாரின் தொடர்கள் பயன்படுத்தப்பட்டுள்ளன.
# ஆய்லரின் வாய்ப்பாடு

## நிறுவல்கள்

### எல்லையின் வரையறை வாயிலாக

<math>e^z</math> இன் எல்லை வரையறை மூலம் ஆய்லரின் வாய்ப்பாடு நிறுவப்படுகிறது:  
:<math>e^z = \lim_{n\rightarrow\infty} \(1+\frac{z}{n}\)^n</math>.
<math>z=ix</math> எனப் பதிலிட்டு, ஐ மிகப் பெரிய முழு எண்ணாகக் கொண்டால்,
:<math> 1, \, \(1+\frac{ix}{1}\)^1, \, \(1+\frac{ix}{2}\)^2, \ldots, \, \(1+\frac{ix}{n}\)^n </math> -தொடர்முறையின் கடைசி உறுப்பு ஐ நெருங்குகிறது. இத் தொடர்முறையின் உறுப்புகளைச் சிக்கலெண் தளத்தில் குறித்தால் அவை தோராயமாக அலகு வட்டமாக அமையும். ஒவ்வொரு புள்ளியும் அதற்கு முந்தைய புள்ளியிலிருந்து எதிர்கடிகார திசையில் ரேடியனில் அமையும். எனவே எனும்போது, தொடர்முறையின் கடைசி உறுப்பான இன் புள்ளி அலகு வட்டத்தின் மீது +1 புள்ளியிலிருந்து எதிர்கடிகார திசையில் ரேடியன் அளவில் அமையும். அதாவது அப்புள்ளி ஆக இருக்கும். எனவே .
# ஆய்லரின் வாய்ப்பாடு

## நிறுவல்கள்

### நுண்கணிதம் வாயிலாக

நுண்கணிதத்தைப் பயன்படுத்தி ஆய்லரின் வாய்ப்பாட்டை நிறுவலாம். இந் நிறுவலுக்கு ஒரு சிக்கலெண்ணின் போலார் ஆயதொலைவு வடிவம் பயன்படுத்தப்படுகிறது.  
:<math>e^{ix} = r (\cos(\theta) + i \sin(\theta))\,.</math>  
இதனை இருபுறமும் வகையிட,
:<math>i e ^{ix} = (\cos(\theta) + i \sin(\theta)) \frac{dr}{dx} + r (-\sin(\theta) + i \cos(\theta)) \frac{d \theta}{dx}\,.</math>  
இதில் <math> e^{ix} = r (\cos(\theta) + i \sin(\theta))</math>எனப் பதிலிட்டு, இருபுறமுமுள்ள மெய் மற்றும் கற்பனைப் பகுதிகளைச் சமப்படுத்தக் கிடைப்பது:  
:<math>\textstyle \frac{dr}{dx} = 0</math>
:<math>\textstyle \frac{d\theta}{dx} = 1</math>.  
:<math>e^{i0} = 1</math> என்பதால் <math>r(0) = 1</math>மற்றும் <math>\theta(0) = 0</math> ஆகும்.  
எனவே <math>r=1</math> மற்றும் <math>\theta=x</math> எனக் காணலாம்.  
: ஃ <math>e^{ix} = 1(\cos(x)+i \sin(x))</math> என நிறுவப்படுகிறது.
# சந்தனா நல்லலிங்கம்

**சந்தனா நல்லலிங்கம்** இலங்கை பெண் எழுத்தாளரும், முருக பக்தரும் ஆவார். இவர் கதிர்காம முருகனைப்பற்றிய பிரபந்தங்களின் ஆய்வினை மேற்கொண்டார்.
# சந்தனா நல்லலிங்கம்

## வாழ்க்கை

### இளமை

பண்டிதர் பூபாலன் என்பவருக்கும் பண்டிதை கங்கேஸ்வரி கந்தையா என்பவருக்கும், 1933 ஆம் ஆண்டு நவம்பர் 19 ஆம் திகதி கிழக்கு இலங்கையில் மகளாக பிறந்தவர். மட்டக்களப்பு ஆசிரியர் பயிற்சிக்கல்லூரி மாணவியாவார்.
# சந்தனா நல்லலிங்கம்

## வாழ்க்கை

### படிப்பு

கொழும்பு பல்கலைக்கழகத்தில் கலைமாமணி பட்டம் (பி.ஏ), பேராதனை பல்கலைக்கழகத்தில் முதுமாணிப்பட்டம் (எம்.ஏ) ஆகியவை ஆகும்.
# சந்தனா நல்லலிங்கம்

## வாழ்க்கை

### புத்தகம்

1994 இல் கொழும்பிலிருந்து வெளியான *கதிர்காமப் பிரபந்தங்கள்* 1995 வைகாசியில் சென்னையில் மறு அச்சிடப்பட்டது.
# வால்மீகி தேசியப் பூங்கா

**வால்மீகி தேசியப் பூங்கா மற்றும் வனவிலங்குகள் காப்பகம்** (Valmiki National Park and Wildlife Sanctuary) இந்தியாவின் பீகார் மாநிலத்தில் *மேற்குச் சம்பாரன்* மாவட்டத்தில் அமைந்துள்ளது. இது 899.38 சதுர கிலோமீட்டர்கள் பரப்பளவில்அமைந்துள்ளது. *மேற்குச் சம்பாரன்* மாவட்டத்தின் மொத்தப் பரப்பளவில் இது 17.4 % ஆகும். 900 சதுர கிலோமீட்டர்கள் கொண்ட சம்ப்ரா காடுகளில் 800 சதுர கிலோமீட்டர்களில் வனவிலங்குக் காப்பகம் அமைந்துள்ளது. இதில் 335 சதுர கிலோமீட்டர்களில் இத்தேசியப் பூங்கா அமைந்துள்ளது. இப் பாதுகாக்கப்பட்ட வனப்பகுதியானது நேபாளம் மற்றும் இந்தியாவின் உத்தரப்பிரதேசம் மாநிலத்திலும் அமைந்துள்ளது. இது இமயமலையின் தெராய் பகுதியில் அமைந்துள்ளது. இந்த தேசியப் பூங்காவில் பாலூட்டிகள், ஊர்வன, பறவைகள் மற்றும் வண்ணத்துப்பூச்சிகள் ஆகியவை காணப்படுகின்றன. 1990 ஆம் ஆண்டு இந்தத் தேசியப் பூங்காவில் புலிகள் பாதுகாப்புத் திட்டம் அறிமுகப்படுத்தப்பட்டது.
# ஆம்ஸ்டர்டேம் பல்கலைக்கழகம்

**ஆம்ஸ்டர்டேம் பல்கலைக்கழகம்** (*University of Amsterdam*) நெதர்லாந்து நாட்டின் தலைநகரான ஆம்ஸ்டர்டமில் உள்ளது.
இது பெரியதும் குறிப்பிடத்தக்க ஆய்வுப் பல்கலைக்கழகமும் ஆகும். நெதர்லாந்தில் நிறுவப்பட்ட மிகப் பழைய கல்வி நிறுவனங்களில் இதுவும் ஒன்று. மானுடவியல், சமூகவியல், பொருளாதாரம், அறிவியல், சட்டம், மருத்துவம், பல் மருத்துவம் உள்ளிட்ட துறைகளைக் கொண்டுள்ளது. டச்சு, ஆங்கில மொழிகளுக்கும் படிப்புகள் உண்டு. இது ஐரோப்பிய ஆய்வுப் பல்கலைக்கழகங்களின் கூட்டமைப்பில் உறுப்பினராக உள்ளது.  
இந்த பல்கலைக்கழகம் ஆறு நோபல் பரிசு வெற்றியாளர்களையும், ஐந்து நெதர்லாந்து பிரதமர்களையும் உருவாக்கியுள்ளது.  
<div>
</div>
# ஆலிச்சிக்குடி

**ஆலிச்சிக்குடி** தமிழ்நாட்டின் கடலூர் மாவட்டம், விருத்தாசலம் வட்டத்திலுள்ள ஒரு வருவாய் கிராமமும் விருத்தாச்சலம் ஊராட்சி ஒன்றியத்தைச் சேர்ந்த ஒரு ஊராட்சியும் ஆகும். இவ்வூரில் 8-ஆம் வகுப்புவரை செயல்படும் அரசு நடுநிலைப் பள்ளி உள்ளது. மக்கள் தொகை சுமாராக 4000 பேர் உள்ள இக்கிராமத்தில் 1500 பேருக்கும் மேற்பட்டோர் ஓட்டுரிமை பெற்றுள்ளனர். இவ்வூர் கடலூர் நாடாளுமன்றத் தொகுதி மற்றும் விருத்தாசலம் சட்டமன்ற தொகுதிக்கும் உட்பட்டது.
# ஆலிச்சிக்குடி

## ஊரிலுள்ள கோயில்கள்

- பெரியநாயகி அம்மன் கோயில்
- வீரனார் கோயில்
- பெரமனார் கோயில்
- முருகன் கோயில்
- செல்லியம்மன் கோயில்
- மாரியம்மன் கோயில்
- கிருஷ்ணர் கோயில்
# விக்கிப்பீடியா:மலையாள விக்கி சங்கமோற்சவம் 2013, மலையாள விக்கிப்பீடியர்களின் ஆண்டிற்கொருமுறை கூடல்

<div>
<div>
# விக்கிப்பீடியா:மலையாள விக்கி சங்கமோற்சவம் 2013, மலையாள விக்கிப்பீடியர்களின் ஆண்டிற்கொருமுறை கூடல்

## முதல் நாள்

**<big>**2013 திசம்பர் 21, சனிக்கிழமை**</big>**  
| &nbsp; | <big>முதன்மை அரங்கம்</big> | <big>உள் அரங்கம் - 1 </big> | <big>உள் அரங்கம் -2 </big> |
| --- | --- | --- | --- |
| 08:30 – 09:30 | பதிவு |  |  |
| 09:30 – 12:00 | **விக்கி மாணவர் ' சந்திப்பு**  
நிகழிடம்: **முதன்மை அரங்கம்** | * விக்கி மாற்றுத்திறனாளி பயனர்கள் -
* உரைவீச்சுகள், | '''விக்கி பயிலரங்கம்
விக்கி தொகுத்தல் பயிலரங்கம்''' |
| 12:00 – 13:00 | * விக்கி வினா-விடை | விவாதங்கள் | விக்கி வலையமைப்பு |
| 13:00 – 14:00 | நண்பகல் உணவு |  |  |
| 14:00 – 16:00 | ** தளம் - 1 **  
*கருத்தரங்கம் - “மலையாள மொழியும் விக்கியூடகத்திட்டங்களும்-கொடுத்துப்பெறுதல்”
* 2 | ** தளம் - 2 **  
* உரைவீச்சு
* 3
* 4 | ** விவாதங்கள்:** : மலையாளம் அல்லா விக்கிப்பீடியர்களுக்கு |
| 16:00 – 16:30 | தேநீர் இடைவேளை |  |  |
| 16:30 – 18:00 | ** தளம்- 1 **
* உரைவீச்சு
* 5
* 6 | ** தளம் - 2 **  
* உரைவீச்சு
* 7
* 8 | ** விக்கி நட்பகம்** |
| 18:00 – 20:00 | பண்பாட்டு நிகழ்வுகள்/ விக்கி நண்பர்கள் |  |  |
| 20:00 – 21:00 | இரவுணவு | } |  |  
</div>
</div>  
<div>
<div>
# விக்கிப்பீடியா:மலையாள விக்கி சங்கமோற்சவம் 2013, மலையாள விக்கிப்பீடியர்களின் ஆண்டிற்கொருமுறை கூடல்

## Day 2

**<big>**2013 திசம்பர் 22, ஞாயிற்றுக்கிழமை**</big>**  
| &nbsp; | <big>முதன்மை அரங்கம்</big> | <big>அரங்கம் - 1 </big> | <big>அரங்கம் -2 </big> |
| --- | --- | --- | --- |
| 08:00 – 09:00 | பதிவு |  |  |
| 09:00 – 12:00 | *' முதன்மைக் கருத்தரங்கம்*  
நிகழிடம்: **முதன்மை அரங்கம்** |  |  |
| 12:00 – 13:00 | **தொகுத்தல் / மலையாளத்தில் தட்டச்சு செய்தல்: பயிலரங்கம்**  
நிகழிடம்: **முதன்மை அரங்கம்** |  |  |
| 13:00 – 14:00 | நண்பகல் உணவு |  |  |
| 14:00 – 16:00 | ** Track - 1 **  
* 1
* 2 | ** Track- 2 **  
* உரைவீச்சு
* 14:30 to 15:00
"தமிழ் விக்கிப்பீடியாவின் பத்தாண்டு பட்டறிவு" - அ. இரவிசங்கர்
வினா-விடை, விவாதங்கள்
* 4 | ** விவாதங்கள் ** |
| 16:00 – 16:30 | தேநீர் இடைவேளை |  |  |
| 16:30 – 18:00 | ** Track - 1 **
* Presentations
* 5 ஆங்கில உரைவீச்சுகள்
* 6 ஆங்கில உரைவீச்சுகள் | ** Track- 2 **  
* ஆங்கில உரைவீச்சுகள்
* 7
* 8 | ** விக்கி நட்பகம்** |
| 18:00 – 20:00 | நிகழ்வு நிறைவு விழா |  |  |
| 20:00 – 21:00 | இரவுணவு | } |  |  
</div>
</div>  
<div>
<div>
# விக்கிப்பீடியா:மலையாள விக்கி சங்கமோற்சவம் 2013, மலையாள விக்கிப்பீடியர்களின் ஆண்டிற்கொருமுறை கூடல்

## Day 3(கருத்தரங்கம் அல்லாத நிகழ்வு)

**&nbsp;**  
| 08:00 – 09:00 | விக்கி-நீருலா - தொடக்கச்செயல்பாடுகள் |  |
| --- | --- | --- |
| 08:00 – 09:00 | விக்கி-நீருலா - தொடக்கம் |  |
| 11:00 – 11:30 | சிற்றுண்டி |  |
| 13:00 – 14:00 | நண்பகல் உணவு |  |
| 15:00 – 15:30 | விக்கி-நீருலா - நிறைவு |  |
| 15:30 – 18:00 | கருத்தரங்கம் அல்லாத நிகழ்வு | } |  
</div>
</div>  
<div>
<div>
# விக்கிப்பீடியா:மலையாள விக்கி சங்கமோற்சவம் 2013, மலையாள விக்கிப்பீடியர்களின் ஆண்டிற்கொருமுறை கூடல்

## உரைகளுக்கான பரிந்துரைகள் (தங்களின் கருத்து/ பின்னூட்டங்களை உள்ளிடுக)

- க்யூ ஆர் குறியீடு மற்றும் நிலத்தியல் வகைப்பாடு
- இயல்பான படக்கருவிகளும் விக்கி பொதுவாகப் பயன்பாடும்
- வகைப்பாடு என்றால் என்ன? அதை எவ்வாறு செய்வது?
- விக்கியீடகத்திற்குள்ளேவும் விக்கியூடகங்களுக்கு இடையேவும் நட்புறவிற்கான தேவைகளும் நன்மைகளும்
- விக்கித்தரவு பொருண்மைகள் யுஎல்எஸ், எல்யுஏ
- விக்கியூடகப் பொதுவாகம், தரவேற்றி, பொதுவகத் தரவேற்றி ( காமனிஸ்ட் தரவேற்றி), (மொழி: மலையாளம்) உரைவீச்சு:இரமேஷ்என்ஜி
</div>
</div>
# நிரந்தர கணக்கு எண்

**நிரந்தர கணக்கு எண் அட்டை அல்லது பான் கார்டு * (**Permanent Account Number-PAN**) என்பது தனிநபர், தொழில் நிறுவனங்கள், கூட்டு நிறுவங்கள் என பல்வேறு பட்ட வருமான வரி செலுத்துபர்களுக்காக இந்திய அரசாங்கத்தின் வருமான வரித்துறையால் வருமானவரிச் சட்டப்பிரிவு 139A இன் கீழ் வழங்கப்படுகிறது. இது பத்து இலக்கங்கள் கொண்டது. அவ்விலக்கங்கள் ஆங்கில எழுத்துக்கள் மற்றும் எண்ணுருக்களால் ஆனதாக இருக்கும். (எடுத்துக்காட்டு: AABPS1205E). இந்த எண்ணைத் தாங்கியதாக வழங்கப்படும் சிறு செவ்வக வடிவ அட்டை **பான் கார்டு** அதாவது **நிரந்தர கணக்கு எண் அட்டை*' என நடைமுறையில் அழைக்கப்படும் வழமை உள்ளது. அட்ட்
# நிரந்தர கணக்கு எண்

## அவசியம்

வங்கி கணக்கு, பங்கு வர்த்தக கணக்கு, வீட்டுக் கடன் கணக்கு, மோட்டர் வாகனம் வாங்க கடன், சொத்துக்கள் வாங்க என அனைத்து வகையான பயன் பாட்டிற்கும் இந்த பான் கார்டு அவசியம் என அரசால் அறிவிக்கபட்டுள்ளது.
# நிரந்தர கணக்கு எண்

## தகுதி

- இந்திய குடிமகன் மற்றும் இந்தியாவில் இருக்கும் நிறுவனங்கள் இதை பெற தகுதியானவர்கள்.
- 18 வயதுக்கு குறைந்த (பிறந்தது 6 மாதம் ஆன) குழைந்தைகளும் இதற்கு தகுதியானவர்கள் ஆனால் 18 வயது குறைந்தவர்களுக்கு விண்ணப்பிக்கும் பொழுது குழந்தையின் பெற்றோர் அல்லது பாதுகாவலரின் சான்றிதழ் காட்டாயம் இணைக்கவேண்டும்.
# நிரந்தர கணக்கு எண்

## விண்ணப்பித்தல்

பான்கார்டு பெற விரும்புவோர் வருமான வரித்துறையின் 49-ஏ என்ற படிவத்தைப் பூர்த்தி செய்ய வேண்டும். இந்த விண்ணப்பத்துடன் அடையாளச் சான்று மற்றும் முகவரிச் சான்று இணைக்க வேண்டும்.  
அடையாளச் சான்றாகப் பயன்படுத்தத் தகுதியுடையவை:
- ஓட்டுநர் உரிமம்
- வாக்காளர் அடையாள அட்டை
- குடும்ப அட்டை
- இந்திய கடவுச் சீட்டு  
முகவரிச் சான்றாகப் பயன்படுத்தத் தகுதியுடவை:
- ஓட்டுநர் உரிமம்
- வாக்காளர் அடையாள அட்டை
- குடும்ப அட்டை
- தொலைபேசி கட்டண ரசீது
- கடவுச் சீட்டு
- வீட்டு வரி ரசீது
- ஆதார் கார்டு  
தற்போது ஆதார் அட்டையை மட்டும் கொண்டே பான்கார்டு விண்ணப்பிக்கலாம்  
மேலும் அரசாங்கத்தால் வழங்கப்பட்ட வீட்டு முகவரி கொண்ட பிற சான்றுகளும் இதற்குத் தகுதியானவை.
# நிரந்தர கணக்கு எண்

## இதனையும் காண்க

- இந்தியாவின் அடையாள ஆவணங்கள்
# சிறப்பு எக்சு கதிர் குழாய்

**சிறப்பு எக்சு கதிர்க் குழாய்** அல்லது **கிரிட் கட்டுப்பாட்டு எக்சு கதிர்க் குழாய்** (*Grid controlled x ray tube*) என்பது சில குறிப்பிட்ட தேவைகளைப் பூர்த்தி செய்யவேண்டி அமைக்கப்பட்ட எக்சு-கதிர்க் குழாய் ஆகும்.  
கிரிட் கட்டுப்பாட்டு குழாய்கள், மிகவும் குறைந்த கால அளவு கதிர்களைப் பாய்ச்சி கதிர்படம் எடுக்க உதவுகின்றன. இப்படிப் பட்ட குழாய்களில் சிறப்பாக அமைக்கப்பட்ட குவிக்கும் கோப்பையும் எதிர் முனையுடன் ஒப்பிடும் போது சில வோல்ட் எதிர் மின் அழுத்தமும் கொண்ட வலைப்பின்னல் (கிரிட்) அமைக்கப்பட்டுள்ளது. கிரிட் மின் அழுத்தத்தினை மாற்றினால் மட்டுமே கதிர்கள் தோன்றும். இப்படிப்பட்ட கருவியுடன் ஒரு மைக்ரோ செகண்ட் கால அளவினைத் தேர்ந்து எடுக்க முடியும். குருதிக்குழாய் ஆய்விற்கும் திரைப் படங்களாகப் படங்களைப் பெறுவதற்கும் இது போன்ற கருவிகள் தேவைப்படுகின்றன.
# உ. வாசுகி

**உ. வாசுகி** (U. Vasuki) ஓர் இந்திய அரசியல்வாதி ஆவார். இந்தியப் பொதுவுடமைக் கட்சி (மார்க்சிஸ்ட்) மத்தியகுழு உறுப்பினரும், தமிழ்நாடு மாநிலக்குழுவின் செயற்குழு உறுப்பினரும், அனைத்திந்திய ஜனநாயக மாதர் சங்கத்தின் தலைவர்களில் ஒருவரும் ஆவார். மகளிர் சிந்தனை என்ற சிற்றிதழின் ஆசிரியராவார்.
# உ. வாசுகி

## வாழ்க்கை வரலாறு

இந்திய கம்யூனிஸ்ட் கட்சி (மார்க்சிஸ்ட்) இன் அரசியல் தலைமைக்குழு உறுப்பினரான ஆர். உமாநாத் இவரது தந்தை, அனைத்திந்திய ஜனநாயக மாதர் சங்கத்தின் முன்னோடித் தலைவர்களில் ஒருவரான பாப்பா உமாநாத் இவரது தாய், இவரது கணவர் ஏ. பி. விஸ்வநாதன் ஆவார்.
# உ. வாசுகி

## அரசியல் வாழ்க்கை

இவர் 1977-ஆம் ஆண்டு இந்திய கம்யூனிஸ்ட் கட்சி (மார்க்சிஸ்ட்) இல் இணைந்தார்.  
வங்கி ஊழியராகப் பணியாற்றிய இவர் 2000இல் விருப்ப ஓய்வு பெற்று கடந்த 14 ஆண்டுகளாக இந்திய கம்யூனிஸ்ட் கட்சி (மார்க்சிஸ்ட்) இன் முழுநேர ஊழியராக செயல்பட்டு வருகிறார். அனைத்திந்திய ஜனநாயக மாதர் சங்கத்தின் பல்வேறு பொறுப்புகளில் பணியாற்றிய இவர் பெண்களுக்கு எதிராக இழைக்கப்படும் அநீதிகளை எதிர்த்த பல்வேறு போராட்டங்களில் மாநிலம் முழுவதும் பிரேமானந்தா, சிதம்பரம் பத்மினி போன்ற போராட்டங்கள் உள்ளிட்டு முக்கியப் பங்காற்றியவர். கோகோ கோலாவை எதிர்த்து சிவகங்கை படமாத்தூரில் நடைபெற்ற போராட்டத்தை தலைமையேற்று நடத்தியவர். இந்தியப் பொதுத் தேர்தல், 2014 இல் வடசென்னை மக்களவைத் தொகுதியில் சிபிஐ (எம்) இன் வேட்பாளராக நிறுத்தப்பட்டுள்ளார். மற்றும் அனைத்திந்திய ஜனநாயக மாதர் சங்கத்தின் தலைவர்களில் ஒருவர்.  
அதேபோல் சென்னை, மதுரை, காஞ்சிபுரம் உள்ளிட்ட மாவட்டங்களில் பள்ளி, விடுதி மாணவிகள் மீதான பாலியல் துன்புறுத்தலுக்கு எதிராகவும், உத்தப்புரம், புதுக்கோட்டை உள்ளிட்ட பகுதிகளில் தீண்டாமை ஒழிப்புப் போராட்டங்களிலும் ஈடுபட்டவர். சென்னை உள்ளிட்ட பல மாவட்டங்களில் மக்களின் அடிப்படைப் பிரச்சனைகளுக்காக குரல் கொடுத்தவர். தற்போது இந்திய கம்யூனிஸ்ட் கட்சி (மார்க்சிஸ்ட்) இன் மத்தியகுழு உறுப்பினராக உள்ளார்.
# உ. வாசுகி

## எழுதிய புத்தகங்கள்

- பெண்ணியம் பேசலாம் வாங்க
- பெண்: வன்முறையற்ற வாழ்வை நோக்கி
# தண்ணீர்ப்பந்தல் (கோயம்புத்தூர்)

**தண்ணீர்ப்பந்தல்** நொய்யல் ஆற்றங்கரையில் அமைந்துள்ள இவ்வூர், கோவை மாவட்டத்திலிருந்து 14 கி.மீ. தொலைவில் இவ்வூர் ஆலாந்துறை முதன்மைச் சாலையில் உள்ளது.
# தண்ணீர்ப்பந்தல் (கோயம்புத்தூர்)

## பெயர்க்காரணம்

பண்டு வெள்ளிமலை (வெள்ளியங்கிரி) சமணர் படுகைக்கும் சிவன் கோவிலுக்கும் பயணம் மேற்கொள்வோர்க்கு தண்ணீர் பந்தல் அமைத்து குடிநீர் வழங்கப்பட்டது. இக்காரணம் பற்றியே இவ்வூர் இப்பெயர் பெற்றது.
# தண்ணீர்ப்பந்தல் (கோயம்புத்தூர்)

## கல்வி, மொழி மற்றும் கலாச்சாரம்

தமிழ் மொழியே பெரும்பாலும் முதன்மை மற்றும் நாளாந்த மொழியாக உள்ளது. இளைய தலைமுறையினர், ஆங்கிலம் அறிந்தவர்களாக உள்ளனர். கல்விக்கு முக்கியத்துவம் தரப்படுகிறது.
# தண்ணீர்ப்பந்தல் (கோயம்புத்தூர்)

## தொழில் மற்றும் வேலைவாய்ப்பு

வேளாண்மை முதன்மை தொழில். மேலும் வேளாண் சார்த்த தொழில்கள், ஆலாந்துறை முதன்மை சாலையில் அமைந்துள்ளதால் தேநீர் விடுதி, அடுமனை முதலானவையும் இங்கு நடைபெறுகின்றன.
# காலபைரவன் (தொலைக்காட்சித் தொடர்)

**காலபைரவன்** ஜெயா டி.வி.யில் திங்கள் முதல் வெள்ளி வரை மாலை 6.30 ஒளிபரப்பான தொடர் ‘காலபைரவன்'.
இந்த தொடரில் நடிகை சங்கவி காவல் அதிகாரியாக நடிக்கிறார். இந்த தொடர் நடிகை சங்கவியின் 3வது மெகா தொடர் ஆகும்.
# காலபைரவன் (தொலைக்காட்சித் தொடர்)

## நடிகர்கள்

- சங்கவி - அருந்ததி
- ராகவன்
- ரூபஸ்ரீ
- கமலக்கண்ணன்
- தியாகராஜன்
மற்றும் பலர்.
# காலபைரவன் (தொலைக்காட்சித் தொடர்)

## மேலும் பார்க்க

- ஜெயா தொலைக்காட்சி நிகழ்ச்சிகளின் பட்டியல்
# புற்றுநோய் அறுவை மருத்துவர்

**புற்றுநோய் அறுவை மருத்துவர்** (*Surgical oncologist*), புற்றுநோய் கண்ட இடங்களை அறுவை மூலம் அகற்றி மருத்துவம் மேற்கொள்ளும் சிறப்புப் பட்டம் பெற்ற மருத்துவராவார். பண்டைய நாட்களில் அறுவை மருத்துவமே நடைமுறையிலிருந்தது. தொட்டுணரும் வகையிலிருக்கும் புற்றுத் திசுவினையும் இதனைச் சுற்றியுள்ள சிறுபகுதியினையும் அறுவையின் போது அகற்றுகிறார். இப்படி செய்வதால் புற்று மறுபடியும் வளருவது தவிர்க்கப்படுகிறது. முன்னெச்சரிக்கையாக அறுவை மருத்துவத்துடன் பொதுவாகக் கதிர்மருத்துவமும் அல்லது வேதிமருந்துகளும் கொடுக்கப்படுகின்றன. கவனத்துடன் மேற்கொள்ளப்படும் அறுவை மருத்துவம் நல்ல பலனைக் கொடுக்கிறது.
# வார்ப்புரு:வெளி இணைப்பு விளக்கம்

<div>  
**வணக்கம்**, ****!  
தமிழ் விக்கிப்பீடியாவில் கட்டுரைகள் எழுத முனைவதற்கு நன்றி. விக்கிப்பீடியாவில் கட்டுரைகளின் இறுதியில், கட்டுரைக்கு தொடர்புடைய பிற வலைத்தளங்களுக்கு இணைப்பு தரலாம். எனினும், நீங்கள் உருவாக்கிய வெளி இணைப்பு(கள்) **விக்கிப்பீடியாவில் வெளி இணைப்புகள்** பற்றிய கொள்கையை மீறுவதாக உள்ளது. எனவே, தொடர்ந்தும் வெளி இணைப்புகள் பற்றிய கொள்கைக்குப் புறம்பாக தொகுத்தால், நீங்கள் தொகுக்க முடியாதவாறு தடை செய்யப்படலாம்.  
---
ஏதேனும் கேள்வி இருந்தாலோ, உதவி தேவையென்றாலோ ஒத்தாசைப் பக்கத்தில் கேளுங்கள். நீங்கள் கட்டுரை எழுத, பயிற்சி பெற விரும்பினால், அருள்கூர்ந்து மணல்தொட்டியைப் பயன்படுத்துங்கள். நன்றி.
</div>  
<noinclude>  
</noinclude>
# பிணறாயி விஜயன்

**பிணறாயி விஜயன்** (*Pinarayi Vijayan*, , பிறப்பு: 24 மே 1944) இந்திய அரசியல்வாதியும், கேரள மாநிலத்தின் முதலமைச்சரும் ஆவார். இந்திய மார்க்சிஸ்ட் கம்யூனிஸ்ட் கட்சியின் அரசியல் தலைமைக்குழு உறுப்பினராகவும் உள்ளார்.
# பிணறாயி விஜயன்

## ஆரம்ப வாழ்க்கை

1944 ஆம் ஆண்டு மார்ச் இருபத்தொன்றாம் நாளில் கேரளத்தின் கண்ணூர் மாவட்டத்திலுள்ள பிணறாயி என்ற கிராமத்தில் பிறந்தவர்.
# பிணறாயி விஜயன்

## அரசியல் வாழ்க்கை

இவர் 1964 இல் மாணவர் சங்கத்திலிருந்து கம்யூனிஸ்ட் கட்சியில் சேர்ந்தவர். இவர் கேரள மாணவர் சங்கத்தின் (KSF) மாநிலத் தலைவர் மற்றும் மாநிலச் செயலாளர் பொறுப்புகளில் இருந்தவர். அவர் கேரள வாலிபர் சங்கத்திலும் (KSYF) மாநிலத் தலைவராக இருந்தார். கேரள கூட்டுறவு வங்கியின் தலைவராகவும் தேர்ந்தெடுக்கப்பட்டார். 1970 இல் நடைபெற்ற கேரள சட்டமன்றத் தேர்தலில் வெற்றி பெற்றார். மீண்டும் 1977, 1991 மற்றும் 1996 ஆகிய சட்டமன்றத் தேர்தல்களிலும் வெற்றி பெற்றுள்ளார். இ. கே. நாயனார் அமைச்சரவையில் மின்சாரத்துறை மற்றும் கூட்டுறவுத் துறைகளில் அமைச்சராக 1996 முதல் 1998 வரை இருந்துள்ளார். 1998 இல் இந்திய மார்க்சிஸ்ட் கம்யூனிஸ்ட் கட்சியின் கேரள மாநிலக்குழுவின் செயலாளராகத் தேர்ந்தெடுக்கப்பட்டார். 2002 ஆம் ஆண்டில் இந்திய மார்க்சிஸ்ட் கம்யூனிஸ்ட் கட்சியின் அரசியல் தலைமைக்குழு உறுப்பினராகவும் தேர்ந்தெடுக்கப்பட்டார்.
# பிணறாயி விஜயன்

## அரசியல் வாழ்க்கை

### பொறுப்புகளில்

- செயலாளர் மற்றும் தலைவர் -கேரள மாணவர் சங்கம்
- தலைவர் -கேரள வாலிபர் சங்கம்
- தலைவர் -கேரள கூட்டுறவு வங்கி
- கேரள சட்டமன்ற உறுப்பினராக 1970, 1977, 1991 மற்றும் 1996.
- கேரள மாநில அரசின் மின்சாரத்துறை மற்றும் கூட்டுறவுத்துறை அமைச்சர் 1996 - 1998.
- இந்திய மார்க்சிஸ்ட் கம்யூனிஸ்ட் கட்சியின் கேரள மாநிலக்குழு செயலாளர் 1998.
- இந்திய மார்க்சிஸ்ட் கம்யூனிஸ்ட் கட்சியின் அரசியல் தலைமைக்குழு உறுப்பினர் 2002 முதல்.
# பிணறாயி விஜயன்

## அரசியல் வாழ்க்கை

### கட்சியிலிருந்து ஒழுங்கு நடவடிக்கை

2007 மே 26 இல் பிணறாயி விஜயன், வி. எஸ். அச்சுதானந்தன் ஆகிய இருவரும் அரசியல் தலைமைக்குழுவிலிருந்து இடைநீக்கம் செய்யப்பட்டனர். இருவரும் கட்சியின் வரைமுறைகளை மீறி விமர்சித்துக் கொண்டதால் இடைநீக்கம் செய்ய இந்திய மார்க்சிஸ்ட் கம்யூனிஸ்ட் கட்சியின் மத்தியகுழு ஒப்புதல் அளித்தது. பின்னர் பிணறாயி விஜயன் மீண்டும் அரசியல் தலைமைக்குழுவில் சேர்த்துக் கொள்ளப்பட்டார்.
# பிணறாயி விஜயன்

## லாவ்லின் ஊழல் வழக்கு

1998 ஆம் ஆண்டு மார்க்சிஸ்ட் கம்யூனிஸ்ட் கட்சி தலைமையிலான இடதுசாரிக் கூட்டணிக் கட்சிகளின் ஆட்சியில் மின்துறை அமைச்சராக பிணறாயி விஜயன் இருந்தார். அப்போது, 3 நீர்மின் நிலையங்களை நவீனமயமாக்க கனடா நாட்டைச் சேர்ந்த எஸ். என். சி. லாவ்லின் நிறுவனத்துடன் ஒப்பந்தம் மேற்கொள்ளப்பட்டது. இந்த ஒப்பந்தத்தால் அரசுக்கு ரூ. 374.50 கோடி இழப்பு ஏற்பட்டுள்ளதாகவும், ஒப்பந்தப்படி மலபார் புற்றுநோய் மையத்துக்கு ரூ. 92.3 கோடியை அளிக்கவில்லை என்பதையும் தலைமைக் கணக்குத் தணிக்கையாளரின் அறிக்கையில் சுட்டிக் காட்டப்பட்டது. இதையடுத்து இந்த விவகாரம் தொடர்பாக விசாரணை நடத்தி சிபிஐ வழக்குப் பதிவு செய்தது. 2012-ம் ஆண்டு ஜூன் மாதம் குற்றப்பத்திரிகை தாக்கல் செய்யப்பட்டது.
# பிணறாயி விஜயன்

## லாவ்லின் ஊழல் வழக்கு

### லாவ்லின் ஊழல் வழக்கிலிருந்து விடுதலை

லாவ்லின் ஊழல் வழக்கில் குற்றப்பத்திரிகைத் தாக்கல் செய்யப்பட்டு, ஓராண்டு ஆகியும், மத்திய புலனாய்வுத்துறைத் தரப்பில் குற்றத்தை நிரூபிக்க முடியவில்லை. இதையடுத்து, சி.பி.ஐ., சிறப்பு நீதிபதி, ஆர். ரகு தலைமையிலான சி.பி.ஐ., சிறப்பு நீதிமன்றம் பிணறாயி விஜயன் மற்றும் ஐந்து பேரை வழக்கிலிருந்து விடுவிக்கப்படுவதாகத் தீர்ப்பளித்தது.
# தெராய்

**தெராய்** (Terai, நேபாளம்: तराई) நிலப்பரப்பானது புல்வெளிப் பகுதிகளும் , காடுகளும் கொண்ட இமயமலை அடிவாரப் பகுதி ஆகும். இந்நிலப்பரப்பு இமயமலையின் தென் பகுதியிலும் சிவாலிக் மலை அடிவாரத்திலும் பரவியுள்ளது.  
வட இந்தியாவில் தெராய் பகுதியானது கங்கை பிரம்மபுத்திரா பகுதிகளிலும் கிழக்கே யமுனை நதி வரையிலும் பரவியுள்ளது. இது இமாச்சலப் பிரதேசம், அரியானா, உத்தராகண்டம், உத்திரப் பிரதேசம் மற்றும் பீகார் ஆகிய மாநிலங்களில் அமைந்துள்ளது. மேலும் இது மேற்கு வங்காளம், நேபாளத்தின் தெற்கு பகுதிகள், வங்காளதேசம், பூட்டான் மற்றும் அசாம் வரை காணப்படுகிறது.  
இப்பகுதியானது கடல்மட்டத்திலிருந்து 67 முதல் 300 மீட்டர்கள் உயரத்தில் அமைந்துள்ளது. இவை பொதுவாக 8 முதல் 12 கிலோமீட்டர்கள் அகலத்தில் நெடுகப் பரவியுள்ள நிலப்பரப்பு ஆகும்.  
*தெராய்* எனும் சொல்லுக்கு இந்தி மொழியில் *மலையடிவாரம்* (foot-hill) என்று பொருள். நேபாளி மொழியில் *கீழே விரிந்த நிலம்* (low-lying land) எனும் அதே பொருள் கொள்கிறது.
# சிவாலிக் மலை

**சிவாலிக் மலை** (Sivalik hills) இமயமலையின் வெளிப்பகுதியில் அமைந்துள்ள மலைத் தொடர் ஆகும். இது பழங்காலத்தில் *மனாக் பிரபாத்* எனும் பெயரால் அழைக்கப்பட்டது. சிவாலிக் என்பதற்கு சிவனின் கூரை (tresses of Shiva) என்று பொருள். இம்மலைத்தொடரானது சிந்து ஆற்றுப் பகுதியிலிருந்து பிரம்மபுத்திரா நதி வரை 2,400 கிலோமீட்டர்கள் நீளத்திற்குப் பரவியுள்ளது. இம்மலைத்தொடரினிடையே அசாம் பகுதியில் *தீஸ்டா*வுக்கும் *ராய்ராக்*கும் இடையே 90 கிலோமீட்டர்கள் நீளத்திற்கு இடைவெளி உள்ளது. இம்மலைத் தொடரானது 10 முதல் 50 கிலோமீட்டர்கள் அகலம் உடையது. கடல் மட்டத்திலிருந்து 1,500 மீட்டர்கள் முதல் 2,000 மீட்டர்கள் உயரமுடையது.
# சிவாலிக் மலை

## இவற்றையும் காண்க

- மகாபாரத மலைத்தொடர்
- பெரும் இமயமலை
- இந்து குஃசு
# டி. கே. சிதம்பரநாத முதலியார்

**டி. கே. சிதம்பரநாத முதலியார்** (*T. K. Chidambaranatha Mudaliar*, 11 செப்டம்பர் 1882 - 16 பிப்ரவரி 1954) ரசிகமணி டி.கே.சி. என அறியப்படும் இவர் ஒரு வழக்கறிஞர், எழுத்தாளர், தமிழ் இலக்கிய திறனாய்வு முன்னோடி ஆவார்.
# டி. கே. சிதம்பரநாத முதலியார்

## வாழ்க்கை

திருநெல்வேலி வண்ணாரப்பேட்டை தீத்தாரப்ப முதலியார் - மீனாம்பாள் தம்பதியினருக்கு மகனாக பிறந்த சிதம்பரநாத முதலியார் தென்காசியில் ஆரம்ப கல்வியும் திருச்சிராப்பள்ளி உயர்நிலைப் பள்ளியில் உயர் கல்வியும் பயின்றார். சென்னை கிறித்துவக் கல்லூரியில் படித்துப் பட்டம் பெற்றார். இவருடைய தாய் மற்றும் இவருடைய மனைவி பிச்சம்மாளின் பிறந்த ஊரான திருவில்லிபுத்தூர் வடக்கு இரத வீதியில் உள்ள இல்லத்தில் சிறிது காலமும், குற்றாலத்திலும் வாழ்ந்து இருந்தார். 1930 முதல் 1935 வரை சென்னை மாகாண இந்து அறநிலையத்துறை பாதுகாப்பு ஆணையராகப் பணியாற்றினார்.
# டி. கே. சிதம்பரநாத முதலியார்

## இலக்கியப் பணி

திருநெல்வேலியில் வண்ணார்பேட்டை சாலைத்தெருவில் உள்ள இவரது வீட்டின் நடு முற்றமாக இருந்த (தொட்டிக்கட்டு) வட்ட வடிவமான அமைப்பில் இவருடைய நண்பர்கள் மாலை வேளையிலும், ஞாயிற்றுக் கிழமைகளிலும் கூடுவார்கள். இந்தக் கூட்டத்திற்குத் தான் வட்டத்தொட்டி என்ற பெயர் ஏற்பட்டது. இவரின் வட்டத்தொட்டி இலக்கிய அமைப்பில் மீ. ப. சோமு, பி. ஸ்ரீநிவாச்சாரி, கல்கி, ரா. பி. சேதுப்பிள்ளை, இராசகோபாலாச்சாரி, அ. சீனிவாச ராகவன், தொ. மு. பாஸ்கர தொண்டைமான், ச. வையாபுரிப்பிள்ளை, வெ. ப. சுப்பிரமணிய முதலியார் ஆகியோர் உறுப்பினர்களாக இருந்தனர்.
# டி. கே. சிதம்பரநாத முதலியார்

## அரசியல்

1927 ல் சென்னை மாகாணத்தின் சட்டமன்ற மேலவை உறுப்பினராகத் தேர்ந்தெடுக்கப்பட்டார். ஓமந்தூர் ராமசாமி ரெட்டியார் சென்னை மாநில முதல்வராக இருந்தபோது தமிழ்நாடு அரசிற்கு ஏற்ற முத்திரைச் சின்னமாக திருவில்லிபுத்தூர் ஆண்டாள் கோவில் கோபுரம் பரிந்துரை செய்தார்.
# டி. கே. சிதம்பரநாத முதலியார்

## குடும்பம்

இவருடைய மகனான தீபன் என்கிற தெ. சி. தீர்த்தாரப்பன் சென்னை வானொலி நிலையத்தில் பணிபுரிந்தார். அனைத்திந்திய வானொலியின், வானொலி இதழின் பொறுப்பாசிரியராக இருந்தார். *அரும்பிய முல்லை* என்ற நூலை எழுதியவர்.
# சிவாலிக் படிவப் பூங்கா

**சிவாலிக் படிவப் பூங்கா** (Shivalik Fossil Park) இந்தியாவின் இமாச்சலப் பிரதேசம் மாநிலத்தில் நஹான் நகரிலிருந்து 14 கிலோமீட்டர்கள் தொலைவில் அமைந்துள்ளது. இங்கு செயற்கை இழைக் கண்ணாடிகளால் அமைக்கப்பட விலங்கினங்கள் உள்ளன. மக்களிடம் அறிவியல் ஆர்வத்தை உண்டு பண்ணும் விதமாக இவை அமைக்கப்பட்டுள்ளன. உலகம் முழுவதிலும் இருந்து ஆராய்ச்சி மாணவர்கள் இங்கு வருகின்றனர். இப்பூங்காவானது 1969 ஆம் ஆண்டு நிர்மாணிக்கப்பட்டது. 8.5 கோடி ஆண்டுகளுக்கு முற்பட்ட புதை பொருள் படிவங்கள் இங்கு கண்டெடுக்கப்பட்டன.
# இலங்கையில் கண்ணகி வழிபாடு

**இலங்கையில் கண்ணகி வழிபாடு** ஒரு தொன்மை வாய்ந்த நம்பிக்கை வெளிப்பாடாகும்.  
ஐம்பெருங் காப்பியங்களில் ஒன்றான சிலப்பதிகாரத்தின் தலைவியான சோழ நாட்டில் பிறந்த **கண்ணகி** பாண்டி நாட்டில் வீரக் கற்பரசியாகி, சேர நாட்டிலே பத்தினித் தெய்வம் எனப் போற்றப்பட்டு, இலங்கையிலே சிங்கள மக்கள் மத்தியில் பத்தினி தெய்யோ என வணங்கப்பட்டு, இலங்கை மட்டக்களப்பு பிராந்தியத்தில் கண்ணகை அம்மனாக கோவில்கள் கொண்டுள்ளாள்.
# இலங்கையில் கண்ணகி வழிபாடு

## சிங்கள மக்கள் வழிபாடு

இரண்டாவது நூற்றாண்டில் அநுராதபுரத்தை தலைநகராகக் கொண்டு ஆண்டு வந்த கஜபாகு என்கிற மன்னனால் கண்ணகி வழிபாடு சிங்கள மக்களிடையே அறிமுகம் செய்யப்பட்டது என சிங்கள வரலாற்று நூல்களில் ஒன்றான *இராஜாவளி* என்ற நூலில் தெரிவிக்கப்பட்டுள்ளது. இந்த அரசனை *கடல்சூழிலங்கைக் கயவாகு வேந்தன்* என சிலப்பதிகாரம் சிறப்பித்துக் கூறுகிறது. கஜபாகு மன்னன் வருடந்தோறும் ஆடி மாதத்தில் பத்தினி தெய்வத்திற்கு விழா எடுப்பித்தான். சிங்களத்திலே ஆடி மாதம் *எசல* எனப்படும். அதிலிருந்து இந்த விழா *எசல பெரஹர* என அழைக்கப்பட்டது. (பிரகாரம் என்பதே பெரஹர எனத் திரிபடைந்தது என்ற ஒரு கருத்தும் உண்டு.) *ஊர்வலமாக வரும் ஆடித் திருவிழா* என தமிழில் கூறலாம். இந்த ஊர்வலத்தில் *நாத தெய்யோ* (சிவன்/விநாயகர்), *விஷ்ணு தெய்யோ* (திருமால்), *கதிர்காம தெய்யோ* (முருகன்) தெய்வங்களும் இடம் பெற்றன. மிக பக்தியுடன் இந்த விழா சுமார் 1800 ஆண்டுகள் கொண்டாடப்பட்டு வந்துள்ளது. சிங்கள மன்னர்கள் காலத்துக்குக் காலம் தலைநகரை மாற்றியபோது, பத்தினி விழாவும் அந்தந்த தலைநகரங்களில் நடைபெற்றது.  
பதினெட்டாம் நூற்றாண்டில் சீய நாட்டிலிருந்து (தாய்லாந்து) இலங்கைக்கு வந்த புத்த துறவிகளின் விருப்பப்படி விழாவில் புத்தரின் புனித தந்தம் தாங்கிய பேழையும் எடுத்துச் செல்லப்படலாயிற்று. தற்போது இந்த விழா சிங்கள மன்னர்களின் கடைசி தலைநகரமான கண்டி நகரில் வருடந்தோறும் ஆடி மாதத்தில் நடைபெறுகிறது. இலங்கை சுதந்திரம் அடைந்த பின் படிப்படியாக மாற்றங்கள் செய்யப்பட்டு இப்போது ஒரு புத்த சமய விழாவாகவே கொண்டாடப்பட்டு வருகிறது. எனினும் விழாவில் இரண்டாவது ஊர்வலம் நாத தெய்யோ ஆலயத்திலிருந்தும், மூன்றாவது ஊர்வலம் விஷ்ணு தெய்யோ ஆலயத்திலிருந்தும், நான்காவது ஊர்வலம் கதிர்காம தெய்யோ ஆலயத்திலிருந்தும், ஐந்தாவது ஊர்வலம் பத்தினி தெய்யோ ஆலயத்திலிருந்தும் தொடங்குகின்றன. இப்போது பத்தினி தெய்யோ தொற்று நோய்கள், பஞ்சம், வறட்சி ஆகியவற்றிலிருந்து காக்கும் தெய்வமாக சிங்கள மக்கள் மத்தியில் வருணிக்கப்படுகிறது.
# இலங்கையில் கண்ணகி வழிபாடு

## தமிழ் மக்கள் வழிபாடு

### வடக்கு மாகாணம்

இலங்கையில் வட மாகாணத்தில் வற்றாப்பளை என்னும் ஊரில் உள்ள கண்ணகை அம்மன் ஆலயம் புகழ் பெற்றது. இங்கே வைகாசி மாதத்தில் விழா நடைபெறுகிறது. யாழ்ப்பாணத்தில் கச்சாய் என்னும் ஊரில் ஒரு கண்ணகை ஆலயம் இருப்பதாக ஒரு தகவல். புங்குடுதீவு கண்ணகை அம்மன் கோவில் தீவுப்பகுதியிலுள்ள ஒரு கண்ணகி வழிபாட்டுத்தலமாகும். கிளிநொச்சி மாவட்டத்தின் பூநகரியில் உள்ள, நல்லூர் எனும் ஊரில் ஓர் பிரசித்தி பெற்ற கண்ணகை அம்மன் ஆலயம் உள்ளது. இது, கண்ணகி ஓர் நாள் தங்கி ஓய்வு எடுத்த இடமாக ஆலய வரலாற்றில் குறிப்பிடப்படுகிறது. தவிர கண்ணகி வழிபாடு வட பகுதியில் வேறு இடங்களில் நடைபெறுவதாகத் தெரியவில்லை. வடபகுதியிலிருந்த கண்ணகி ஆலயங்கள் பல, நாவலர் காலத்திலேற்பட்ட சைவ எழுச்சியை அடுத்து, வைதிக வழிபாட்டுக்குட்பட்ட அம்பிகை ஆலயங்களாக மாற்றப்பட்டமை வரலாறு.  
தமிழகத்தில் சேரன் செங்குட்டுவன் காலத்தில் சோழ, பாண்டி நாடுகளிலும் கண்ணகி கோவில்களும் வழிபாடும் எழுந்தன. கணவன் இறந்தான் எனக் கேள்வியுற்ற கண்ணகி ஒற்றைச் சிலம்புடன் பாண்டியனுடைய அரண்மனை வாயிலில் நின்றபோது வாயில் காவலர்கள் அவளது தோற்றத்தை கொற்றவை, காளி, துர்க்கை என நினைத்ததாக சிலப்பதிகாரத்தில் கூறப்பட்டுள்ளது. தமிழகத்திலும் கேரளத்திலுமுள்ள, மாரியம்மன் மற்றும் பகவதியம்மன் வழிபாடுகள், கண்ணகி வழிபாடு வைதிக வழிபாட்டுக்குள் உள்ளீர்க்கப்பட்டபின்னர் ஏற்பட்ட வழிபாட்டுமாற்றமாகவே இருக்கவேண்டும்.
# இலங்கையில் கண்ணகி வழிபாடு

## இராஜராஜ சோழன் தஞ்சையில் ஏற்படுத்திய கண்ணகி ஆலயம்

பதினோராம் நூற்றாண்டில் தமிழகம் முழுவதையும் ஒரு குடைக்கீழ் ஆண்ட மாமன்னன் முதலாம் இராஜராஜ சோழன் இலங்கையைக் கைப்பற்றி சிங்கள மன்னனாகிய ஐந்தாவது மகிந்தனையும் அவனது மனைவியையும் சிறைபிடித்து வந்தான். அவர்கள் இருவரும் சகல மரியாதைகளுடன் ஒரு மாளிகையில் காவலில் வைக்கப்பட்டிருந்தனர். சிங்கள மன்னனின் மனைவி பத்தினி வழிபாடு இல்லாமையால் வருந்தினாள். பண்பும் கருணையும் மிகவும் உடையவனான இராஜராஜ சோழன் அவள் விருப்பப்படி கண்ணகி கோவில் அமைத்துக் கொடுத்ததோடு பத்தினி விழாவும் அங்கு நடைபெறச் செய்தான்.
அக்காலத்தில் சோழநாட்டில் பத்தினி வழிபாடு மறைந்து போயிருந்த காரணத்தால் தமிழக மக்கள் கண்ணகியை சிங்கள நாட்டிலிருந்து வந்த தெய்வமாகக் கருதி *சிங்கள நாச்சி* கோவில் என அக்கோவிலை அழைத்தனர். நாளடைவில் அப்பெயர் *செங்களாச்சி* என திரிபடைந்து பின்னர் சாதாரண மக்களால் செங்காச்சி அம்மன் என அழைக்கப்பட்டது.
# சீதப்பால்

**சீதப்பால்** என்பது கன்னியாகுமாரி மாவட்டத்திலுள்ள ஒரு சிற்றூர். நாகர்கோவிலிலிருந்து சுமார் எட்டு கிலோ மீட்டர் தொலைவிலுள்ளது. வயல்வெளிகளும் தென்னஞ்சோலைகளும் நிறைந்த இவ்வூரில் சுமார் 500 மக்கள் வாழ்ந்து வருகின்றனர். பாசனத்திற்காக ஒரு வாய்க்கால் உள்ளது. இக்கிராமத்திற்கு அருகாமையில் **தாடகைமலை** என்று ஒரு மலையுள்ளது. இராமாயணத்தில் விசுவாமித்திரர் மேற்கொண்ட யாகத்தை சீர்குலைக்க வந்த தாடகையை இராமர் அழித்தார். அவள் பெயரில் உள்ளது தான் இம்மலை. மேலும் இந்த சிற்றூரில் திருவள்ளுவர் அறக்கட்டளை என்னும் அமைப்பினரால் நடத்தப்படும் ஒரு முதியோர் இல்லமும் இயங்கி வருகிறது. இந்து தெய்வங்களுக்கு ஆலயமும் ஒரு கிறித்துவ தேவாலயமும் இருக்கின்றன.
# நீதித்தலைவர்கள்

**நீதித் தலைவர்கள்** (பழய வழக்கு: *நியாயாதிபதிகள்*) என்பவர்கள் விவிலியத்தின் படி துவக்க காலத்தில் இஸ்ரயேலருக்கு நீதியரசர்களாகவும் வலிமைமிகு வீரர்களாகவும் வாழ்ந்து இஸ்ரயேல் மக்களை எதிரிகளின்கையினின்று காத்தவர்கள் ஆவர்.  
யோசுவாவின் தலைமையின் கீழ் இஸ்ரயேலர் கானான் நாட்டைக் கைப்பற்றியதற்கும் அவர்களிடையே முடியாட்சி தொடங்கியதற்கும் இடைப்பட்ட காலத்தில் இவர்கள் இஸ்ரயேலருக்கு தலைவராக இருந்தனர். இவ்விடைப்பட்ட காலத்தில் அரசு ஏதும் இருக்கவில்லை. தேவை ஏற்படும்போது இவர்கள் போரிலும், பிற வழக்குகளிலும் தலைமை தாங்கினர். இவர்களுள் பெரும்பாலோர் வலிமை மிகு வீரர்களாகவும் படைத்தலைவர்களாகவும் ஆளுநர்களாகவும் இருந்தனர்.
# நீதித்தலைவர்கள்

## விவிலியத்தில் பெயர் குறிக்கப்பட்டுள்ள நீதித்தலைவர்கள்

நீதித் தலைவர்கள் நூலில் குறிக்கப்பட்டுள்ளவர்கள்:  
- ஒத்னியேல் 3:7-11
- ஏகூது 3:12-30
- சம்கார் 3:31
- தெபோரா 4:1-5:32
- கிதியோன் 6:1-8:35
- அபிமெலக்கு 9:1-57
- தோலா 10:1-2
- யாயிர் 10:3-16
- இப்தாகு 10:17-12:7
- இப்சான் 12:8-10
- ஏலோன் 12:11-12
- அப்தோன் 12:13-15
- சிம்சோன் 13:1-16:31  
1 சாமுவேல் நூலில் குறிக்கப்பட்டுள்ளவர்கள்:
- ஏலி
- சாமுவேல்
- யோவேல் மற்றும் அபியா (சாமுவேலின் புதல்வர்கள்)  
சாமுவேலின் புதல்வர்கள் புதல்வர்கள் பொருளாசகைகு உட்பட்டு கையூட்டு வாங்கி, நீதியை வழங்கவில்லை. இதனால் வெறுப்படைந்த இஸ்ரயேலின் பெரியோர் ஒன்று கூடி சாமுவேலிடம் வேற்றினங்களிடையே இருப்பது போன்று ஓர் அரசனை நியமிக்க வேண்டினர்.
# உண்மையின் போர்க்குரல் வாச்சாத்தி

**உண்மையின் போர்க்குரல் வாச்சாத்தி** என்பது 2012 ஆம் ஆண்டு வெளிவந்த ஒரு தமிழ் ஆவண நிகழ்படம் ஆகும். இதனை பாரதி கிருஷ்ணகுமார் இயக்கியுள்ளார். தமிழ்நாடு மலைவாழ் மக்கள் சங்கம் தயாரித்துள்ளது.  
இப் படம் சூன் 20, 1992 ஆம் ஆண்டு வாச்சாத்தியில் இந்திய வனத்துறை மற்றும் காவல்துறை நடத்திய வன்முறைகளை ஆவணப்படுத்துகிறது.
# பாரதி கிருஷ்ணகுமார்

**பாரதி கிருஷ்ணகுமார்** ஒரு அறியப்பெற்ற தமிழ் ஆவணப்பட இயக்குநர், தயாரிப்பாளர், எழுத்தாளர் மற்றும் பேச்சாளர் ஆவார். சமூகத்தில் நடந்த வன்முறைகளை, சமூகச் சிக்கல்களை தனது ஆவண நிகழ்படங்களில் பதிவு செய்துள்ளார். இவர் தமிழ்நாடு முற்போக்கு எழுத்தாளர் சங்கத்தின் முக்கிய செயற்பாட்டாளர்களில் ஒருவர்.
# பாரதி கிருஷ்ணகுமார்

## ஆவண நிகழ்படங்கள்

- இராமய்யாவின் குடிசை (2005)
- உண்மையின் போர்க்குரல் வாச்சாத்தி (2012)
- என்று தணியும் (2018)
# ஜனவரி 29 (ஆவண நிகழ்படம்)

**ஜனவரி 29** என்பது 2010 இல் வெளிவந்த ஒரு தமிழ் ஆவண நிகழ்படம். இது ஈழப் போரின் இறுதியில் ஈழத்தமிழர்களின் படுகொலைக்கு இந்திய அரசு துணை போவதாக, கண்டித்து தனக்குத்தானே தீயிட்டு இறந்த கு. முத்துக்குமார் பற்றியது ஆகும்.  
இப் படத்தை பிரகதீஸ்வரன் இயக்கி உள்ளார்.
# நஹான்

**நஹான்** (Nahan, இந்தி: नाहन) இந்தியாவின் வடக்கில் உள்ள இமாச்சலப் பிரதேசம் மாநிலத்தில் அமைந்துள்ளது. இந்நகரம் சிர்மௌர் மாவட்டத்தின் தலைமையிட நகரம் ஆகும்.
# நஹான்

## அமைவிடம்

இந்நகரின் அமைவிடம் ஆகும். இது கடல் மட்டத்திலிருந்து 920 மீட்டர்கள் உயரத்தில் அமைந்துள்ளது.
# நஹான்

## மக்கட்தொகை

2011-ஆம் ஆண்டின் கணக்கெடுப்பின் படி இந்நகரின் மக்கட்தொகை 34,632 ஆகும். இதில் ஆண்கள் 54%, பெண்கள் 46% அடங்குவர். இந்நகரின் சராசரி கல்வியறிவு 80% ஆகும். இது தேசியக் கல்வியறிவான 59.5% விட அதிகம். ஆண்களின் கல்வியறிவு 83% ஆகவும், பெண்களின் கல்வியறிவு 77% ஆகவும் உள்ளது. மொத்த மக்கட்தொகையில் 11% பேர் 6 வயதிற்கும் குறைவானவர்கள்.
# பொக்சிங் பாபிலோன்

**பொக்சிங் பாபிலோன்** என்பது 2011 இல் வெளிவந்த ஒரு தமிழ் ஆவண நிகழ்படம் ஆகும். இது சென்னையைச் சார்ந்த ஒலிம்பிக் குத்துச்சண்டை வீரர், பயிற்சியாளர் வெங்கேடேசன் தேவராசன் பற்றியது ஆகும். இப் படத்தை ஆல்பிரடோ டி பிராங்கஸா இயக்கி உள்ளார்.
}}
# ஆகஸ்ட் கோம்ட்

**ஆகஸ்ட் கோம்ட்** (*Auguste Comte*, 19 சனவரி 1798 – 5 செப்டம்பர் 1859) என்பவர் ஒரு பிரெஞ்சு மெய்யியாலாளர். சமூகவியலின் தந்தை என அழைக்கப்படுபவர். நேர்க்காட்சி வாதம் (Positivism) எனும் கோட்பாடினை முதன் முதலாக உருவாக்கியவர். ஹென்றி செயின்ட் சைமன் எனும் சோசியலிசவாதியின் கருத்துக்களின் தாக்கம் ஆகஸ்ட் கோம்ட் மீது இருந்தது. இதனால் நேர்க்காட்சி வாத மெய்யியலை அடிப்படையாகக் கொண்டு பிரெஞ்சு புரட்சியின் விளைவால் உருவான சமூக மாற்றங்களைச் சரி செய்யத் தேவைப்படும் சமூக அறிவியலை உருவாக்க முயன்றார். எனவே அறிவியலை அடிப்படையாகக் கொண்ட சமூகக் கோட்பாடுகள் உருவாக வேண்டும் என்று விரும்பினார். இவரது சிந்தனை நோக்கு 19 ஆம் நூற்றாண்டில் வாழ்ந்த கார்ல் மார்க்ஸ் , ஜான் ஸ்டுவர்ட் மில், ஜார்ஜ் மில்லட் போன்ற சமூக சிந்தனையாளர்களின் மேல் தாக்கத்தினை ஏற்படுத்தியிருந்தது.
# ஊரான ஊர்

**ஊரான ஊர்** என்பது 2012 இல் வெளிவந்த ஒரு தமிழ், ஆங்கில ஆவண நிகழ்படம். இது ஈழப் போராட்டத்தின் காரணமாக கனடாவிற்கு குடிபெயர்ந்த ஈழத்தமிழர்களினதும், அவர்களுக்கு உதவிய கனடியர்களினதும் கதைகளைக் கூறுகிறது. இப் படத்தை ஓம்னி நிறுவனம் சார்பில் லலிதா கிருட்ணா இயக்கி உள்ளார்.
# மேலாண்மறைநாடு

**மேலாண்மறைநாடு** (ஆங்கிலம்:Melanmarainadu), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டம், சிவகாசி வட்டம் , வெம்பக்கோட்டை ஊராட்சி ஒன்றியத்தில் இருக்கும் ஒரு கிராமம் ஆகும்.  
2007 ஆண்டிற்கான சாகித்திய அகாதமி விருதைப் பெற்ற, தமிழக சிறுகதை, மற்றும் புதின எழுத்தாளர் மேலாண்மை பொன்னுசாமி பிறந்த ஊர்.
# மேலாண்மறைநாடு

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 21,589 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மேலாண்மறைநாடு மக்களின் சராசரி கல்வியறிவு 81.92% ஆகும். இது இந்திய தேசிய சராசரி கல்வியறிவான 75% விட கூடியதே. மேலாண்மறைநாடு மக்கள் தொகையில் 13.74% ஆறு வயதுக்குட்பட்டோர் ஆவார்கள்.
# தொழுப்பேடு (ஆவண நிகழ்படம்)

**தொழுப்பேடு** என்பது இரா. பாலன் இயக்கிய ஒரு தமிழ் ஆவண நிகழ்படம். இப் படம் "'தொழுப்பேடு’ கிராமத்தில் ஆதிக்க சாதியினரின் தாக்குதலுக்கு அஞ்சி 140 தலித் குடும்பங்கள் பூர்விகமான இடத்தைக் காலி செய்து விட்டு புலம்பெயர்ந்து ஏரிப் பகுதியில் குடியேறிய நிகழ்வை" ஆவணப்படுத்துகிறது. இந்த ஆவணப் படத்தில் பாதிக்கப்பட்டவர்களின் நேர்காணல்கள் இடம்பெற்றுள்ளன.
# வளர்ச்சி திரைப்பட விழா

**வளர்ச்சி திரைப்பட விழா** (Development Film Festival) மதுரையில் இயங்கும் வளர்ச்சி தொடர்பாடலுக்கான நடுவத்தால் ஒருங்கிணைக்கப்படும் ஆவண, குறும்பட விழா ஆகும். இந்த விழா பொருளாதார, சமூக வளர்ச்சியியல் விடயங்கள் தொடர்பான நிகழ்படங்களைக் தேர்ந்து காட்சியிடுகிறது. இந்த விழா 2004 இல் தொடங்கப்பட்டது. இங்கு காட்சியிடப்படும் பெரும்பாலான படங்கள் தமிழ் மொழியில் அமைகின்றன.
# சென்னை அனைத்துல மனித உரிமைகள் திரைப்பட விழா

**சென்னை அனைத்துல மனித உரிமைகள் திரைப்பட விழா** (Chennai International Human Rights Film Festival) என்பது சென்னையில் நடத்தப்படும் ஓர் ஆவண, குறும்பட, திரைப்பட விழா ஆகும். இந்த விழாவில் மனித உரிமைகளை கருப்பொருளாகக் கொண்ட பன்மொழிப் படங்கள் காட்சிப்படுத்தப்படுகின்றன. இது மறுபக்கம், படப்பெட்டி, பெரியார் சுயமரியாதை இயக்க ஊடகப் பிரிவு ஆகியவற்றினால் இணையாக ஒருங்கிணைப்புச் செய்யப்படுகிறது.
# சிறீ வெங்கடேசுவரா தேசியப் பூங்கா

**ஸ்ரீ வெங்கடேஸ்வரா தேசியப் பூங்கா** (Sri Venkateshwara National Park) இந்தியாவின் ஆந்திரப் பிரதேசம் மாநிலத்தில் அமைந்துள்ளது. இதன் பரப்பளவு 353 சதுர கிலோமீட்டர்கள் ஆகும். இந்தத் தேசியப் பூங்காவினுள் பல அருவிகள் உள்ளன. இந்திய அரசு *ஷேசாசலம்* மலைப் பகுதியை *உயிர்க் கோளம்* என 2010 ஆம் ஆண்டு அறிவித்தது. இந்தத் தேசியப்பூங்காவும் இதனுள் அடக்கம். இங்கு ஆண்டு சராசரி மழையளவு 900 மில்லிமீட்டர்கள் ஆகும். வெப்பநிலை 12 °செ முதல் 44 °செ வரை ஆகும். இந்த தேசியப் பூங்காவானது 1989 ஆம் ஆண்டு செப்டம்பர் மாதம் உருவாக்கப்பட்டது. இந்தத் தேசியப் பூங்காவில் 178 வகையான பறவைகள் காணப்படுகின்றன.
# சிறீ வெங்கடேசுவரா தேசியப் பூங்கா

## புகைப்படங்கள்

இத்தேசியப்பூங்காவின் புகைப்படங்கள் கீழே,
<></>
# என்று தணியும் (ஆவண நிகழ்படம்)

**என்று தணியும்** என்கிற ஆவண நிகழ்படம் 2004 ஆம் ஆண்டு சூலை மாதம் 16 ஆம் திகதி அன்று கும்பகோணத்தில் பள்ளி ஒன்றில் தீயில் கருகிய 94 பிஞ்சுக் குழந்தைகளைப் பற்றிய ஒரு தமிழ் ஆவண நிகழ்படம் ஆகும். இதனை தயாரித்து, இயக்கியவர் பாரதி கிருஷ்ணகுமார் ஆவார். இந்தப் படம் அக்குழந்தைகளின் படுகொலைகளுக்கான நிகழ்வுகள், பின் விளைவுகள் ஆகியவற்றை விவரிக்கிறது. 63 நிமிடங்கள் ஓடும் இந்தப் படத்தில், பல கல்வியாளர்கள் கல்வி எவ்வளவு மோசமான வியாபாரமாகிவிட்டது என்பதையும், இலவசமாகக் கல்வியை கொடுக்க வேண்டிய ஒரு அரசு எவ்வளவு மூடத்தனத்தையும், முட்டாள் தனத்தையும் கல்வி அமைப்புகள் மேல் திணித்துள்ளது என்பதையும் அப்பட்டமாக வெளிச்சம் போட்டுக்காட்டுகிறது. இந்த ஆவணப்படம் 2006 ஆம் ஆண்டு வெளிவந்தது.
# சுல்தான்பூர் தேசியப் பூங்கா

**சுல்தான்பூர் தேசியப் பூங்கா** (Sultanpur National Park) இந்தியாவின் அரியானா மாநிலத்தில் அமைந்துள்ளது. இது முன்னர் *சுல்தான்பூர் பறவைகள் காப்பகமாக* இருந்தது. பின்னர் 1991 ஆம் ஆண்டு இது தேசியப் பூங்காவாக அறிவிக்கப்பட்டது. இது குர்காவுன் நகரிலிருந்து 15 கிலோமீட்டர்கள் தொலைவில் அமைந்துள்ளது. இங்கு 250 வகையான பறவைகள் இருப்பதாக கணக்கிடப்பட்டுள்ளது. மேலும் 100 புலம்பெயர் பறவைகளும் இங்கு வருகின்றன. இப்பூங்காவின் வருடாந்திர வெப்பநிலை 0° முதல் 46° வரை அதிகரிக்கிறது. இதன் பரப்பளவு 1.43 சதுர கிலோமீட்டர்கள் ஆகும்.
# சுல்தான்பூர் தேசியப் பூங்கா

## அறிமுகம்

இது முன்னர் *சுல்தான்பூர் பறவைகள் காப்பகமாக* இருந்தது. பின்னர் 1991 ஆம் ஆண்டு இது தேசியப் பூங்காவாக அறிவிக்கப்பட்டது. சுல்தான்பூர் பறவைகள் சரணாலயம் இந்தியாவின் மிகவும் பிரபலமான தேசிய பூங்காவாகும். ஹரியானா மாநிலத்தில் குருகிராம் மாவட்டம், ஃபாரூக்நகர், சுல்தான்பூர் என்ற கிராமத்தில் அமைந்துள்ளது. டெல்லியில் உள்ள தௌலா கானிலிருந்து 40 கி.மீ தொலைவிலும், குருகிராம் - ஜாஜர் நெடுஞ்சாலையில் குர்காவுன் நகரிலிருந்து 15 கிலோமீட்டர்கள் தொலைவிலும் சுல்தான்பூர் கிராமம் அமைந்துள்ளது. இங்கு 250 வகையான பறவைகள் இருப்பதாக கணக்கிடப்பட்டுள்ளது. மேலும் குளிர்காலத்தில் நூற்றுக்கும் மேற்பட்ட எண்ணிக்கையிலான புலம்பெயர் பறவைகளும் இங்கு வருகின்றன. இப்பூங்காவின் வருடாந்திர வெப்பநிலை 0° முதல் 46° வரை அதிகரிக்கிறது. இதன் பரப்பளவு 1.43 சதுர கிலோமீட்டர்கள் ஆகும்.  
ஹரியானா அரசு சுல்தான்பூர் பறவைகள் சரணாலயத்தில் மேடுகளை அமைத்தல், பாதைகளை அகலப்படுத்துதல், குழாய் கிணறுகள் தோண்டுவது போன்ற பல மேம்பாட்டு பணிகளை மேற்கொண்டுள்ளது. கருவேலம், வேம்பு போன்ற அதிகமான மரங்களை நடவு செய்வதன் மூலம் இப்பகுதியில் தாவரங்களை மேம்படுத்த முயற்சிகள் மேற்கொள்ளப்படுகின்றன.
உலகில் மொத்தம் 10,000905630 வகையான பறவைகளின் பட்டியலில் இருந்து சுமார் 9 வகை பறவையினங்கள் பருவகால மாற்றங்களால் இடம் பெயர்வுகளில், கிட்டத்தட்ட 3 இனங்கள் இந்தியாவுக்கு குடிபெயர்கின்றன, இதில் மத்திய ஆசியாவின் வான்வழியைப் பயன்படுத்தும் 175 நீண்ட தூர இடம்பெயர்வு இனங்கள் அடங்கும். மேலும் அமுர் வல்லூறு, மஞ்சள் பாறு, உப்புக்கொத்திகள், வாத்து, ]] பெரிய நாரை, அரிவாள் மூக்கன், பூநாரை, தாமிர இறக்கை இலைக்கோழி, போன்றவைகளும் அடங்கும். இவற்றில் ஏறக்குறைய 10 வகையான பறவைகள் சுல்தான்பூர் பறவைகள் சரணாலயத்தில் காணப்படுகின்றன. அவைகளில் சில இங்கேயே வசிப்பவைகள். மற்றவைகள் சைபீரியா, ஐரோப்பா மற்றும் ஆப்கானிஸ்தான் போன்ற தொலைதூர பகுதிகளிலிருந்து வந்தவைகள் ஆகும். ஒரு சில நெல்வயல் நெட்டைக்காலி, ஊதாத் தேன்சிட்டு, சின்ன நீர்க்காகம், புறா, ஐரோவாசியா நத்தைக் குத்தி, கௌதாரி, மஞ்சள் மூக்கு நாரை,வெண்தொண்டை மீன்கொத்தி, சின்னக் கொக்கு, பெரிய கொக்கு, உண்ணிக்கொக்கு, போன்ற உள்ளூர் பறவைகளும் இதில் அடங்கும்.  
ஒவ்வொரு ஆண்டும் 100 க்கும் மேற்பட்ட புலம்பெயர்ந்த பறவை இனங்கள் சுல்தான்பூரில் உணவளிக்கும் இடங்களைத் தேடி குளிர்காலத்தை கடக்கின்றன. குளிர்காலத்தில், இந்த சரணாலயம் சைபீரியக் கொக்கு, பெரும் பூநாரை, பேதை உள்ளான், கிளுவை, பச்சைக்காலி, ஊசிவால் வாத்து, வெள்ளை வாலாட்டிக் குருவி, ஆண்டி வாத்து போன்ற புலம்பெயர்ந்த பறவைகளின் அழகிய பனோரமாவை வழங்குகிறது.
# சுல்தான்பூர் தேசியப் பூங்கா

## சூழ்நிலை

பறவை வளர்ப்பு மற்றும் பறவை பார்வையாளர்களுக்கு ஏற்றவகையில் இந்தப் பறவைகள் சரணாலயத்தில் ஈரநிலங்கள், அதிக எண்ணிக்கையிலான புலம்பெயர்ந்த பறவைகள் இங்கு வரும்போது சிறந்த முறையில் பார்வையிடப்படுகிறது. சுல்தான்பூரில் கடுமையான வட இந்திய கோடைகாலத்தின் 0° முதல் 46° வரையிலான காலநிலை உள்ளது. குளிர்காலத்தில் 9° முதல் 0° வரையிலான கால நிலையைக் கொண்டுள்ளது. ஜூலை முதல் ஆகஸ்ட் இறுதி வரை மழைக்காலம் குறைவாகவே உள்ளது.
# சுல்தான்பூர் தேசியப் பூங்கா

## பறவைகள் சரணாலயம் நிறுவுதல்

ஒரு பறவைகள் சரணாலயமாக இது பிரபலமான ஆங்கிலேய உயிரியலாளரும் புகழ்ப்பெற்ற பறவையியலாளரும், தில்லி பறவைக் கண்காணிப்பு சங்கத்தின் கௌரவச் செயலாளாருமான பீட்டர் ஜாக்சன் என்பவரால் கண்டுபிடிக்கப்பட்டு இந்தியப் பிரதமர், இந்திராகாந்திக்கு பறவைகள் சரணாலயமான தில்லி அருகேயுள்ள சுல்தான்பூர் ஜீல் என்ற இடத்தில் ஒரு சரணாலயத்தை அமைக்க வேண்டியதன் அவசியம் குறித்து 1970 ஆம் ஆண்டில் எழுதினார். இந்திரா காந்தியும் அவரிடம் பறைவகள் சரணாலயத்திற்கு அழைத்துச் செல்லும்படி கேட்டுக்கொண்டார்.
# சுல்தான்பூர் தேசியப் பூங்கா

## புகைப்படங்கள்

இந்தத் தேசியப் பூங்காவின் புகைப்படங்கள் கீழே,
# தடோபா அந்தாரி தேசியப் பூங்கா

**தடோபா அந்தாரி தேசியப் பூங்கா** (Tadoba Andhari Tiger Reserve) இந்தியாவின் மகாராட்டிரம் மாநிலத்தில் அமைந்துள்ளது. இது மஹாராஸ்டிராவின் பழமையான மற்றும் பெரிய தேசியப் பூங்காவாகும். இந்தத் தேசியப் பூங்காவில் புலிகள் பாதுகாப்புத் திட்டம் செயல்படுத்தப்பட்டு வருகிறது. *தடோபா* என்பது இங்குள்ள அடர்ந்த வனங்களில் வாழும் பழங்குடியினர் வணங்கும் கடவுளின் பெயராகும். மேலும் *அந்தாரி* என்பது இந்தத் தேசியப் பூங்காவில் ஓடும் ஆற்றின் பெயர் ஆகும்.
# தடோபா அந்தாரி தேசியப் பூங்கா

## வரலாறு

1935 ஆம் ஆண்டு இந்தக் காட்டுப் பகுதியில் வேட்டையாடுதல் தடை செய்யப்பட்டது. பின்னர் 20 ஆண்டுகள் கழித்து 1955 ஆம் ஆண்டு 116.54 சதுர கிலோமீட்டர்கள் பரப்பளவுள்ள பகுதி தேசியப் பூங்காவாக அறிவிக்கப்பட்டது. அருகிலுள்ள காட்டுப் பகுதிகளில் *அந்தாரி வனவிலங்குகள் காப்பகம்* 1986 ஆம் ஆண்டு உருவாக்கப்பட்டது. பின்னர் 1995 ஆம் ஆண்டு இவை அனைத்தையும் ஒன்றிணைத்து இப்பூங்காவில் புலிகள் பாதுகாப்புத் திட்டம் அமுல்படுத்தப்பட்டது.
# பாடுதல்

**பாடுதல்** என்பது குரல் மூலம் இசை ஓசையை எழுப்புவதாகும். பாடுதல் என்பது பேச்சின் கூட ஒலியிழைவு மற்றும் தாளம் கொண்டு வருவதாகும். பாடும் ஒருவர் பாடகர் அல்லது வாய்ப்பாடகர் என்று அழைக்கப்படுகிறார். பாடகர்கள் சங்கீதத்தை இசைக்கருவிகளுடனோ அல்லது இசைக்கருவிகள் இல்லாமலோ பாட முடியும். பாடலை தனியாகவோ அல்லது குழுவுடனோ அல்லது இசைக்குழுவுடனோ சேர்ந்து பாடலாம்.  
ஒரு வழக்கமான அடிப்படையில் பயிற்சி செய்வதன் மூலம் ஒலிகள் இன்னும் தெளிவாகவும் மற்றும் வலுவாகவும் இருக்கும் என்று அறியப்படுகிறது.. நிபுணத்துவம் கொண்ட பாடகர்கள் பொதுவாக பாரம்பரிய அல்லது ராக் இசை போன்ற ஒரு குறிப்பிட்ட இசை வகைகளை சுற்றி தங்கள் பணியை உருவாக்குகின்றனர். தொண்டை குரல் நாண்கள் பயன்படுத்தப்படும் சிறப்பு வழியில் பேசுவது பாடுவதிலிருந்து வேறுபட்டது.
# பாடுதல்

## குரல்

நுரையிரல் அமைப்பினை சிறப்பாக பயன்படுத்துவதன் மூலம் குரலின் சிறப்பு அமையும். நுரையிரல் குரலின் காற்று விநியோக அமைப்பாகவும் துருத்தியாகவும் செயல்படுகிறது. குரல்நாண்கள் என்ற பெயரில் அழைக்கப்படும் தசைமடிப்புகள் நாம் மூச்சை உள்ளே இழுக்கும் பொழுது தளர்ந்த நிலையிலும், நாம் பேச முயற்சிக்கும் போது விறைப்பான நிலையிலும் இருக்கும். நாம் மூச்சை உள்ளிழுக்கும் போது நுரையீரலை சென்றடையும் காற்று நாம் பேச முயற்சிக்கும் போது திரும்பி வந்து விறைப்பாக நிற்கும் குரல் நாண்களின் மீது குறிப்பிட்ட அழுத்தத்தில் மோதி குரல்நாண்களை அதிரச் செய்து சத்தத்தை உண்டாக்குகிறது.
# பாடுதல்

## பாடும் திறன் வளர்த்துக்கொள்வது

நன்றாக பாடும் திறமை வளர்த்துக்கொள்ள அனிச்சையாக செயல்படும் தசை தேவைப்படுகிறது. பாடுவதற்கு மிகவும் தசை வலிமை தேவையில்லை ஆனால் ஓர் உயர் நிலையில் தசை ஒருங்கிணைப்பு தேவை. தனிநபர்கள் கவனமாக மற்றும் முறையான இசை மற்றும் குரல் பயிற்சியின் மூலம் குரல்களை அபிவிருத்தி செய்ய முடியும். பாடகர்கள் பாடும் பொழுது என்ன விதமான ஒலி மற்றும் உணர்வினை எற்படுத்துகின்றோம் என்பதில் கவனமுடன் இருக்க வேண்டும்.
# பாடுதல்

## பாடும் நுட்பம்

பாடும் பொழுது பாடகர்கள் நுரையீரலில் உள்ள காற்றை பயன்படுத்துகின்றனர். நுரையீரலில் இருந்து வரும் காற்றை உதரவிதானம் கொண்டு கட்டுப்படுத்த முடியும். காற்று நானல் போன்ற குரல் வளையின் மேற்பகுதி வழியாக வரும், அதனை கட்டுப்படுத்துவதை பொறுத்து ஒலி குறிப்பு அதிகமாகவோ அல்லது குறைவாகவோ எற்படும். இதனால் பாடகர்கள் "மூச்சு கட்டுப்பாடு" பயிற்சிக்கு நிறைய நேரம் செலவிடுகின்றனர்.
# பாடுதல்

## குரல் வீச்சு எல்லை

பெரும்பாலான மக்கள் ஓர் அட்டமசுரத்தை தாண்டியும் பாட முடியும். நிறைய பாடிக்கொண்டிருக்கும் மக்கள் அநேகமாக இரண்டு அட்டமசுரத்தை தாண்டியும் பாட முடியும். குழந்தைகளின் குரல்கள் பெரும்பாலும் வல்லிசை என்று அழைக்கப்படுகின்றன.
# பாடுதல்

## குரல் எல்லை விரிவாக்கம்

குரல் வளர்ச்சியின் ஒரு முக்கியமான இலக்கு ஒரு குரல் எல்லையின் இயற்கை வரம்புகளைக் அறிந்து கொண்டு அதற்கேற்றாற் போல் தரம் அல்லது நுட்பம் மாறாமல் பாடுவதாகும். இதன் காரணிகள்;
- ஆற்றல் காரணி
- இடைவெளி காரணி
- ஆழம் காரணி
# பாடுதல்

## பாடுதல் தொழில்

பாடகர்களின் ஊதியம் மற்றும் பணி நிலைமைகள் பெரிய அளவில் மாறுபடும். பாடுவதற்கான ஊதியம் கச்சேரி, நிகழ்ச்சிகள், திரைப்பட போன்றவற்றிற்கு தகுந்தாற்போல் மாறும். பாடுதல் தொழிலில் வேலைவாய்ப்பு வருமானம் நிலையற்று இருக்கும் என்பதால், பாடகர்கள் பெரும்பாலும் மற்ற பாடும் தொடர்பான வேலைகளில் தங்கள் வருமானம் வர துணையாக வைத்துக்கொள்கின்றனர். ஆர்வம் கொண்ட பாடகர்கள் இசைத் திறன், ஓர் அருமையான மேடை மற்றும் நாடக உணர்வு கொண்டிருக்க வேண்டும்.
# பாடுதல்

## குரல் கற்பித்தல் நெறி

குரல் கற்பித்தல் நெறி எனப்படுவது பாடுவதற்குக் கற்பிக்கப் பயிலும் கற்கை நெறியாகும். குரல் கற்பித்தல் நெறி என்ற அறிவியல் ரீதியான கலையானது நீண்டகால வரலாற்றைக்கொண்டது. இது முதன்முதலில் பண்டைய கிரேக்கத்தில் ஆரம்பிக்கப்பட்டது. பின்னர் அது இன்று வரை தொடர்ச்சியாக வளர்ச்சியடைந்துள்ளதோடு பல மாற்றங்களுக்கும் உள்ளாகியுள்ளது. குரல் கற்பித்தல் நெறியைக் கடைப்பிடிப்பவர்களுள் வாய்ப்பாட்டுப் பயிற்சியாளர்கள், கூட்டுப்பாடல் இயக்குநர்கள், வாய்ப்பாட்டு இசைக் கல்வியாளர்கள், ஆப்பெரா இயக்குநர்கள் மற்றும் ஏனைய பாடல் ஆசிரியர்களும் உள்ளடங்குவார்கள்.  
குரல் கற்பித்தல் நெறியின் கோட்பாடுகள் முறையான வாய்ப்பாட்டுத் தொழில்நுட்பத்தை அபிவிருத்தி செய்வதில் ஓர் அங்கமாக உள்ளது.